ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กค ๑/๒๕๕๑เรื่องหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทผู้ค้าล่วงหน้า เพื่อการซื้อขายล่วงหน้าเป็นรายสินค้า[๑] โดยที่เป็นการสมควรส่งเสริมให้ผู้ประกอบธุรกิจการซื้อขายล่วงหน้าประเภทผู้ค้าล่วงหน้ามีบทบาทและเป็นกลไกที่สนับสนุนให้เกิดสภาพคล่องในตลาดสินค้าเกษตรล่วงหน้าแห่งประเทศไทยมากขึ้นอาศัยอำนาจตามความในมาตรา ๗ (๑) (๒) และ (๓)มาตรา ๒๗ (๑) (ค) และมาตรา ๓๕ (๗) และ (๘) แห่งพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า(ฉบับที่ ๒) พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ในประกาศนี้การซื้อขายล่วงหน้าเป็นรายสินค้าหมายความว่า การซื้อขายล่วงหน้าเป็นรายประเภทสินค้าเกษตรตามที่ขอและได้รับอนุญาตจากเลขาธิการบุคคลผู้มีอำนาจจัดการกิจการหมายความว่า กรรมการ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันประสบการณ์ในการทำงาน หมายความว่า(๑) ประสบการณ์การทำงานในระดับบริหาร(๒) ประสบการณ์การทำงานที่เกี่ยวข้องกับภาคการเกษตรอันได้แก่ การผลิต การแปรรูปการค้า การส่งออก การซื้อขายล่วงหน้าการวิจัยหรือการให้ความรู้ทางวิชาการ หรือด้านอื่น ๆ ตามที่สำนักงานกำหนด หรือ(๓)ประสบการณ์จากการเป็นผู้ทรงคุณวุฒิทางวิชาการหรือผู้ประกอบวิชาชีพหรืออาชีพด้านการบัญชีการเงิน การบริหารธุรกิจ เศรษฐศาสตร์หรือกฎหมายตลาด หมายความว่าตลาดสินค้าเกษตรล่วงหน้าแห่งประเทศไทยสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒) พ.ศ.๒๕๕๐ข้อ ๒ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้าเพื่อการซื้อขายล่วงหน้าเป็นรายสินค้าตามประกาศนี้ต้องมีคุณสมบัติ ดังนี้(๑) เป็นนิติบุคคลที่จัดตั้งขึ้นตามกฎหมายไทยมีวัตถุประสงค์เพื่อประกอบธุรกิจการซื้อขายล่วงหน้าตามพระราชบัญญัติและมีการประกอบธุรกิจที่เกี่ยวเนื่องกับสินค้าเกษตรที่ซื้อขายล่วงหน้าในตลาดหรือที่สำนักงานเห็นว่าเป็นประโยชน์ต่อธุรกิจการซื้อขายล่วงหน้าหรือตลาด(๒)บุคคลผู้มีอำนาจจัดการกิจการของผู้ประสงค์จะขอรับใบอนุญาตต้องมีคุณวุฒิทางการศึกษาไม่ต่ำกว่าการศึกษาภาคบังคับหรือเทียบเท่าหรือมีประสบการณ์ในการทำงานไม่น้อยกว่าหนึ่งปี และไม่มีลักษณะต้องห้ามตามมาตรา ๓๕แห่งพระราชบัญญัติ และไม่เป็นคนไร้ความสามารถหรือเสมือนไร้ความสามารถ(๓)มีพนักงานซึ่งสำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการ ก.ส.ล.ให้การรับรองแล้วอย่างน้อยหนึ่งคนข้อ ๓ให้ผู้ประสงค์จะขอรับใบอนุญาตตามข้อ๒ ยื่นคำขออนุญาตเพื่อการซื้อขายล่วงหน้าสินค้าเกษตรประเภทใดประเภทหนึ่งพร้อมเอกสารและหลักฐานประกอบคำขออนุญาตตามแบบคำขออนุญาตที่สำนักงานกำหนดโดยยื่นต่อเลขาธิการ ณ สำนักงานข้อ ๔ในการพิจารณาออกใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้า เพื่อการซื้อขายล่วงหน้าเป็นรายสินค้าให้เลขาธิการพิจารณาปัจจัยต่าง ๆที่เกี่ยวข้องอันจะเป็นประโยชน์ต่อธุรกิจการซื้อขายล่วงหน้าหรือตลาด เช่นประเภทหรือชนิดของสินค้าเกษตรในตลาดหรือสภาวะการซื้อขายล่วงหน้าในตลาดหรือผลกระทบต่อผู้ประกอบธุรกิจการซื้อขายล่วงหน้า หรือผู้ประกอบธุรกิจสินค้าเกษตรที่เกี่ยวข้องเป็นต้นและแจ้งผลการพิจารณาให้ผู้ประสงค์จะขอรับใบอนุญาตทราบภายในสามสิบวันนับตั้งแต่วันถัดจากวันที่ได้รับคำขออนุญาตพร้อมเอกสารและหลักฐานประกอบคำขออนุญาตที่ถูกต้องและครบถ้วนเมื่อพ้นกำหนดระยะเวลาตามวรรคหนึ่งแล้วหากเลขาธิการไม่ได้แจ้งผลการพิจารณาหรือไม่มีคำสั่งประการอื่นใดไปยังผู้ประสงค์จะขอรับใบอนุญาตให้ถือว่าเลขาธิการได้อนุญาตให้ประกอบธุรกิจการซื้อขายล่วงหน้าประเภทผู้ค้าล่วงหน้า เพื่อการซื้อขายล่วงหน้าเป็นรายสินค้าตามคำขออนุญาตแล้ว ทั้งนี้ให้เลขาธิการออกใบอนุญาตประกอบธุรกิจการซื้อขายล่วงหน้า ประเภทผู้ค้าล่วงหน้าเพื่อการซื้อขายล่วงหน้าเป็นรายสินค้าให้แก่ผู้ได้รับอนุญาตต่อไปใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้า เพื่อการซื้อขายล่วงหน้าเป็นรายสินค้าให้มีอายุหกปีตามปีปฏิทินนับตั้งแต่วันถัดจากวันที่เลขาธิการออกใบอนุญาต และให้ใช้ได้เฉพาะตัวจะโอนกันไม่ได้ข้อ ๕ในกรณีที่ใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้าเพื่อการซื้อขายล่วงหน้าเป็นรายสินค้าสูญหายถูกทำลายหรือชำรุดในสาระสำคัญ ให้ผู้ได้รับใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้า เพื่อการซื้อขายล่วงหน้าเป็นรายสินค้ายื่นคำขอรับใบแทนใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้า เพื่อการซื้อขายล่วงหน้าเป็นรายสินค้าต่อเลขาธิการตามแบบคำขอ หลักเกณฑ์และวิธีการที่สำนักงานกำหนดข้อ ๖นับตั้งแต่วันที่ประกาศนี้ใช้บังคับจนถึงสิ้นปี พ.ศ. ๒๕๕๔สำนักงานจะงดเว้นการเรียกเก็บค่าธรรมเนียมสำหรับการขออนุญาตและการอนุญาตให้ประกอบธุรกิจการซื้อขายล่วงหน้าประเภทผู้ค้าล่วงหน้าเพื่อการซื้อขายล่วงหน้าเป็นรายสินค้าซึ่งรวมถึงค่าธรรมเนียมใบอนุญาตรายปีตามปีปฏิทินทั้งนี้สำนักงานจะเรียกเก็บค่าธรรมเนียมตามวรรคหนึ่ง ตั้งแต่ปี พ.ศ. ๒๕๕๕เป็นต้นไปในอัตราที่คณะกรรมการ ก.ส.ล. กำหนดต่อไปข้อ ๗ไม่ให้นำบทบัญญัติแห่งประกาศคณะกรรมการกำกับการซื้อขายสินค้าเกษตรล่วงหน้าที่ กค ๑/๒๕๔๕ เรื่อง หลักเกณฑ์ วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า ลงวันที่ ๔ มกราคม พ.ศ. ๒๕๔๕ประกาศคณะกรรมการกำกับการซื้อขายสินค้าเกษตรล่วงหน้า ที่ กค ๒/๒๕๔๖ เรื่องหลักเกณฑ์ วิธีการและเงื่อนไขการขออนุญาตและการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า (ฉบับที่ ๒) ลงวันที่ ๑๖ กรกฎาคม พ.ศ. ๒๕๔๖และประกาศที่แก้ไขเพิ่มเติมหรือยกเลิกประกาศดังกล่าวมาใช้บังคับแก่การดำเนินการใดๆ ตามประกาศนี้ข้อ ๘ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๙ มกราคม พ.ศ. ๒๕๕๑เกริกไกรจีระแพทย์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๒/๒ มิถุนายน ๒๕๕๒